གཞན་ཡང་།སློབ་གྲྭ་འདིའི་བསླབ་གཞི་དག་ནི་བོད་ལུགས་གསོ་རིག་གི་སྐོར་ཡིན་ལ།ལས་ཞུགས་རྒྱུགས་གཞི་ནི་ཆེད་ལས་བསླབ་གཞི་དང་འབྲེལ་མེད་དུ་གྱུར་ཞིང་རྒྱ་ཡིག་ཁོ་ན་ཡིན་པར་མ་ཟད།རྒྱུགས་ཞུགས་སྔོན་འགྲོའི་གཞི་རྩའི་ཆ་རྐྱེན་ལྔ་བཏོན་ཡོད་པའི་དང་པོ་ནི་ཁ་བྲལ་བར་ངོ་རྒོལ་དང་།ཏཱ་ལའི་བླ་མར་མཚང་འབྱིན་དགག་རྒྱག་བྱས་ཏེ་བསམ་པའི་འཁྱེར་སོ་དང་།ཆབ་སྲིད་ལྟ་བ།ལས་དོན་སྒྲུབ་སྟངས་ཡོད་ཚད་དམར་ཤོག་པའི་ལམ་ཕྱོགས་དང་སྲིད་ཇུས་ལྟར་མཐའ་གཅིག་ཏུ་རྒྱུན་འཁྱོངས་བྱེད་དགོས་པ་དེ་རེད།དེར་བརྟེན།བོད་རིགས་སློབ་ཆེན་མཐར་ཕྱིན་སློབ་མ་དག་ལས་ཞུགས་བྱ་རྒྱུར་རྒྱ་གཞུང་གིས་མངོན་ལྐོག་གཉིས་ནས་དཀའ་ངལ་འཕར་མ་ཞིག་སྤྲད་ཡོད།